b'\n_START_ARTICLE_\nPanev\xc4\x97\xc5\xbeio teatras Menas\n_START_PARAGRAPH_\nPanev\xc4\x97\xc5\xbeio teatras \xe2\x80\x9eMenas\xe2\x80\x9c\xc2\xa0\xe2\x80\x93 vaik\xc5\xb3 ir jaunimo teatras Panev\xc4\x97\xc5\xbeyje (Vasario 16-osios g. 19, Panev\xc4\x97\xc5\xbeys), \xc4\xafsteigtas 1991\xc2\xa0m.\n_START_SECTION_\nTeatro istorija\n_START_PARAGRAPH_\nPanev\xc4\x97\xc5\xbeio teatras \xe2\x80\x9eMenas\xe2\x80\x9c \xc4\xafkurtas 1991\xc2\xa0m. spalio 1 d. Teatro id\xc4\x97j\xc4\x85 subrandino ir \xc4\xafk\xc5\xabnijo re\xc5\xbeisierius Julius Dautartas ir dailininkas K\xc4\x99stutis Vai\xc4\x8diulis (dabartinis teatro vadovas), teatro steig\xc4\x97ja\xc2\xa0\xe2\x80\x93 Panev\xc4\x97\xc5\xbeio miesto savivaldyb\xc4\x97. Teatras kuria spektaklius vis\xc5\xb3 kart\xc5\xb3 atstovams: vaikams, jaunimui ir suaugusiems. Pirmasis spektaklis parodytas 1991\xc2\xa0m. gruod\xc4\xaf. Per 22 teatro gyvavimo metus pastatyta daugiau nei 50 spektakli\xc5\xb3. Per metus teatras parodo vidutini\xc5\xa1kai 80-100 spektakli\xc5\xb3._NEWLINE_Teatras \xe2\x80\x9eMenas\xe2\x80\x9c yra valstybinis teatr\xc5\xb3 asociacijos narys. 2001\xc2\xa0m. teatras tapo ASSITEJ (tarptautini\xc5\xb3 teatr\xc5\xb3 vaikams ir jaunimui organizacija) nariu._NEWLINE_Teatras \xe2\x80\x9eMenas\xe2\x80\x9c vykdo edukacin\xc4\x99 veikl\xc4\x85. Teatre vyksta mokyklini\xc5\xb3 teatr\xc5\xb3 festivalis: \xe2\x80\x9e\xc5\xa0irdys vil\xc4\x8diai plaka\xe2\x80\x9d, literat\xc5\xabriniai, muzikiniai ir dainuojamosios poezijos vakarai. Veikia jaunimo teatro studija, kurioje jaunimas mokosi vaidybos, scenin\xc4\x97s kalbos, judesio. Aktyviai dalyvauja miesto renginiuose, teatro veiklos projektuose. Kasmet pavasar\xc4\xaf teatre vyksta tradicinis kamerini\xc5\xb3 spektakli\xc5\xb3 festivalis (//teatrasmenas.lt/festivalis)\n_START_SECTION_\nTeatro trup\xc4\x97\n_START_PARAGRAPH_\nDonatas Juz\xc4\x97nas, Arnas Butkus, Sandra Juz\xc4\x97nien\xc4\x97, Elona Karoblyt\xc4\x97, Ovidijus Kazarinas, Aliona Kuriakina, Juozas Muliau\xc4\x8dius, Jolanta Mici\xc5\xabnait\xc4\x97-Jasiulien\xc4\x97, Dovil\xc4\x97 Puskepalyt\xc4\x97, Martynas Klementjevas, Justina \xc5\xbdiogait\xc4\x97, Saugirdas Stakel\xc4\x97, Rita Zutkien\xc4\x97.'